स्टूडेंट्स बनेंगे शांति के दूत, सोशल मीडिया के जरिए देंगे संदेश
@दुगरी स्थितबाल भारती पब्लिक स्कूल में हुआ कार्यक्रम का आयोजन
एजुकेशनरिपोर्टर। लुधियाना
दुगरीस्थित बाल भारती पब्लिक स्कूल में मशहूर लोगों को श्रद्धांजलि देने के लिए स्पेशल कार्यक्रम का आयोजन किया गया। स्कूल के बच्चों ने महान व्यक्तियों, नेताओं और विद्वानों को अपना जीवन विश्व में शांति फैलाने के लिए लगाने के लिए धन्यवाद किया। ग्यारहवीं और बारहवीं क्लास के बच्चों ने बोर्ड पर महान लोगों के संदेशों को डिस्प्ले किया।
इन संदेशों में गौतम बुद्ध, दलाई लामा, महात्मा गांधी और हिंसा के खिलाफ लड़ने वाले लोगों के संदेश शामिल रहे। स्कूल के बच्चों ने ये तस्वीरें थाईलैंड के सोंगखला के बच्चों के साथ भी साझी कीं। स्काइप के जरिए हुई बातचीत में बाल भारती स्कूल के स्टूडेंट्स ने नेताओं, एनजीओ और लोगों के शांति के संदेशों और आइडियोलॉजी को शेयर किया। दोनों ही स्कूलों के बच्चों ने कहा कि दोनों ही देश धर्मनिरपेक्ष और शांति पसंद देश हैं। स्टूडेंट्स ने सोशल मीडिया का इस्तेमाल कर शांति का संदेश देने का बात कही। उन्होंने कहा कि सोशल मीडिया के जरिए आज के समय में सबसे तेजी और सभी लोगों तक आवाज पहुंचाई जा सकती है। इसमें स्टूडेंट्स वीडियोज अपलोड करने के साथ ही देश में शांति फैलाने वाले लोगों के बारे में जानकारी देंगे। स्कूल स्टाफ ने स्टूडेंट्स द्वारा की जा रही गतिविधि की सराहना की। साथ ही इसी तरह शांति के दूत बनने के लिए प्रेरित भी किया।
दुगरी स्थित बाल भारती पब्लिक स्कूल के ग्यारहवीं और बारहवीं क्लास के स्टूडेंट्स ने बोर्ड पर महान लोगों के संदेशों को डिस्प्ले किया। फोटो: भास्कर
hin_Deva hin_Deva bho_Deva hin_Deva hin_Deva hin_Deva